S-7062/2019

Dómur

Mál þetta, sem dómtekið var 7. janúar 2020, var höfðað með ákæru héraðssaksóknara, dags. 3. desember 2019 á hendur:

„X, kennitala [...], [...],

Fyrir eftirgreind brot framin á árinu 2019:

I.

Fyrir stórfellt brot í nánu sambandi, með því að hafa á tímabilinu frá því síðla kvölds fimmtudaginn [...] til sunnudagsins [...] á sameiginlegu heimili hans og þáverandi sambúðarkonu, A, kt. [...], að [...], og í og við bifreið hennar á ferð um [...], svipt hana frelsi sínu og ítrekað beitt hana ofbeldi og hótunum um ofbeldi, en ákærði ógnaði henni með eldhúshníf þar sem hann lagði bakka hnífsins fast að hálsi hennar og strauk með hnífnum yfir nakinn líkama hennar, meðal annars yfir brjóst og læri, og stakk hnífnum í rúmdýnu við hlið hennar og hrinti henni svo hún féll í gólfið, og neyddi A til að aka bifreiðinni út fyrir bæinn, inn á hliðarveg þar sem hann skipaði henni að stöðva bifreiðina og ógnaði henni með hnífnum þar sem hann strauk hnífsblaðinu yfir andlit hennar, og rak logandi sígarettu í bringu hennar, og neyddi hana til að aka bifreiðinni til [...] og þaðan til [...] og í [...] á leið til baka, braut hann glerflösku, tók fast í handlegg hennar og hótaði að skera hana á úlnlið með glerbrotinu og lét hana kalla á sjúkrabifreið en A komst undan ákærða stuttu síðar þegar hann var sóttur af sjúkrabifreiðinni. Af atlögu þessari hlaut A mar á handleggjum, brunasár á bringu, sár á baki og yfirborðsáverka á hægra læri.

(Mál nr. [...])

Telst þetta varða við 1., sbr. 2. mgr., 218. gr. b. almennra hegningarlaga nr. 19/1940.

II.

Fyrir eftirgreind brot gegn nálgunarbanni, sem ákærða var gert að sæta með ákvörðun lögreglustjórans [...] frá [...] október 2019, og bannað að nálgast fyrrgreinda A, sbr. ákærulið I, eða setja sig í samband við hana með öðrum hætti, þ.m.t. með símtölum, SMS sendingum eða á samfélagsmiðlum, en ákvörðunin gilti í fjóra mánuði og var birt ákærða sama dag kl. 21:20: a) Með því að hafa, [...] október sett sig í samband við A á samfélagsmiðlinum Facebook, þar sem hann skrifaði undir færslu hennar eftirfarandi skilaboð: „Det er så smukt som I parken hverdag kl. 19 helt fram til mandag.“ og „19 og kl 10.“

(Mál nr. [...]) b) Með því að hafa, [...] október sett sig í samband við A á samfélagsmiðlinum Facebook og messenger og sent henni eftirfarandi skilaboð: kl. 08:16 „B kommu bare og mðd migi parken :(„ kl. 08:16: „jeg savner dig a helves til du(„, kl. 08:42 „B er kald“ kl. 09:18 „[...]“

(Mál nr. [...]) c) Með því að hafa, [...] október sett sig í samband við A á samfélagsmiðlinum Facebook og messenger og sent henni eftirfarandi skilaboð:

Kl. 19:04 „Park. Jeg har billet til [...] oktober til [...] politier har blokeret den og skulle stage advokat en I island of en I [...] NY pas of billet. Du skal have din borne tillage OG et delight live liv B min. Jeg er I parken OG vil ogaaa vare har tak for ring igaar med private nr Jeg haber du Kommer of siger farvel. Jeg kommer tillage til parken idag kl 23 Og hverdag kl 13 og 18 :)“ kl 19:07 „Velkommen til að ringe hvis det nemere :)“ d) Með því að hafa, [...] október sett sig í samband við A með á samfélagsmiðlinum Facebook og messenger og sent henni eftirfarandi skilaboð: kl. 08:04 „Ekki 13. Bara 20 I parken. :) det er de timer jeg r der kl 20 hverdag tik jet rejser.“ kl. 08:04 „Hober vis ses frk A  „

(Mál [...])

Telst þetta varða við 1. mgr. 232. gr. almennra hegningarlaga.

III.

Fyrir eignaspjöll, með því að hafa á tímabilinu frá [...] september til [...] september, á áðurgreindu heimili hans og A, sbr. ákærulið I, eyðilagt og skemmt marga hluti í eigu A, þ.m.t. ísskáp, sjónvarp, tvær fartölvur, skrifborð, tvo skrautvasa og tvö vínglös.

(Mál nr. [...])

Telst þetta varða við 1. mgr. 157. gr. almennra hegningarlaga.

IV.

Fyrir ólögmæta nauðung, með því að hafa [...] október á heimili C, kt. [...], að [...], svipt hann frelsi sínu með ofbeldi og hótunum um ofbeldi, en ákærði tók C hálstaki, reif í föt hans og neyddi hann til að fylgja sér að heimili D, kt. [...], að [...], þar sem ákærði skipaði honum að sættast við D, og þegar C tókst að komast út af heimilinu, hljóp ákærði á eftir honum með hótunum um líflát.

(Mál nr. [...])

Telst þetta varða við 225. gr. almennra hegningarlaga.

V.

Fyrir umferðarlagabrot: a) Með því að hafa skömmu fyrir miðnætti [...] júlí, ekið bifreiðinni [...], óhæfur um að stjórna henni örugglega vegna áhrifa áfengis (vínandamagn í blóði ákærða mældist 0,88‰) og með 145 km hraða á klukkustund þar sem hámarkshraðinn er 90 km á klukkustund en lögreglan stöðvaði aksturinn við [...].

(Mál nr. [...])

Telst þetta varða við 2. mgr. 37. gr. og 1. mgr., sbr. 2. mgr. 45. gr., sbr. 1. og 6. mgr. 100. gr. umferðarlaga nr. 50/1987. b) Með því að hafa [...] október, ekið bifreiðinni [...], óhæfur um að stjórna henni örugglega vegna áhrifa áfengis og ávana og fíkniefna (vínandamagn í blóði ákærða mældist 0,51‰ og kókaín 195 ng/ml) um [...] í Reykjavík en lögreglan stöðvaði aksturinn við gatnamót [...].

(Mál nr. [...]) c) Með því að hafa, [...] október, ekið bifreiðinni [...], óhæfur um að stjórna henni örugglega vegna áhrifa áfengis og ávana og fíkniefna (vínandamagn í blóði ákærða mældist 1,12‰ og kókaín 150 ng/ml) á Vesturlandsvegi norðan við [...] þar sem lögreglan stöðvaði akstur hans.

(Mál nr.[...])

Telst háttsemi samkvæmt b) og c) lið varða við 1. mgr., sbr. 2. mgr. 45. gr. og 1. mgr., sbr. 2. mgr. 45. gr. a, allt sbr. 1. mgr. 100. gr. umferðarlaga.

VI.

Fyrir fíkniefnalagabrot: a) Með því að hafa aðfaranótt [...] október haft í vörslum sínum 1,13 g af kókaíni, sem hann framvísaði við lögreglu á lögreglustöðinni við [...].

(Mál nr. [...]) b) Með því að hafa [...] október haft í vörslum sínum 0,94 g af kókaíni sem fundust í vinstri brjóstvasa skyrtu hans er lögreglan hafði afskipti af honum á [...] og 0,63 g af kókaíni er fannst farþegasæti bifreiðarinnar [...] sem hann var með á leigu.

(Mál nr. [...]) c) Með því að hafa [...] október, haft í vörslum sínum 0,53 g af kókaíni sem fundust í ferðatösku ákærða við leit í farangri hans á lögreglustöðinni [...].

(Mál nr. [...])

Telst þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001.

VII.

Fyrir brot gegn lögreglulögum, að kvöldi [...] október með því að hafa ekki sinnt fyrirmælum lögreglumanna um að ganga ekki út á akbraut í hringtorgi á mótum [...] og hafa valdið truflun á umferð og hættu við akbrautina.

(Mál nr. [...])

Telst þetta varða við 19. gr., sbr. 41. gr. lögreglulaga nr. 90/1996.

VIII.

Fyrir áfengislagabrot, með því að kvöldi [...] október verið ölvaður á almannafæri, á og við akbraut í hringtorgi á mótum [...] og truflað umferð og vegfarendur með því að ganga út á akbrautina og skvetta vatni á bifreið sem ekið var hjá og gera sig líklegan til að kasta grjóti að bifreið sem ekið var hjá.

(Mál nr. [...])

Telst þetta varða við 21. gr., sbr. 27. gr. áfengislaga nr. 75/1998.

IV.

Fyrir vopnalagabrot, með því að hafa að kvöldi [...] október haft í fórum sínum búrhníf með 19 cm löngu blaði, en lögreglan fann hnífinn í vasa ákærða er hann var handtekinn fyrir utan [...].

(Mál nr. [...])

Telst þetta varða við 1. mgr. 30. gr., sbr. 36. gr. vopnalaga, sbr. nr. 16/1998.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist að ákærði verði sviptur ökuréttindum, skv. 101. gr. og 102. gr. umferðarlaga nr. 50/1987. Ennfremur er þess krafist að ákærða verði gert að sæta upptöku á 3,23 g af kókaíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Loks er þess krafist að hnífur, sbr. ákærulið IV. (munur 141981) verði gerður upptækur samkvæmt heimild í 37. gr. vopnalaga nr. 16/1998.

Einkaréttarkrafa:

Af hálfu A, kt. [...], er þess krafist að ákærði verði dæmdur til greiðslu skaðabóta að fjárhæð 1.795.506 kr. auk vaxta skv. 1. mgr. 8. gr. laga nr. 38/2001 frá [...] 2019 til greiðsludags af framangreindum fjárhæðum. Ef greitt verður síðar en [...]. nóvember 2019 er gerð krafa um dráttarvexti, samkvæmt 1. mgr. 6. gr., sbr. 9. gr. laga nr. 38/2001, frá þeim degi til greiðsludags. Þá er krafist þóknunar til handa réttargæslumanni vegna réttargæslustarfa, sbr. 48. gr. laga nr. 88/2008, sbr. 216. gr. sömu laga, þ.m.t. vegna framsetningu bótakröfu.“

Ný ákæra frá 1. október 2019 á hendur ákærða var lögð fram í máli S[...] í þinghaldi 3. desember 2019. Málin voru sameinuð. Í hinni nýju ákæru er ákærði ákærður fyrir eftirgreind brot framin á árinu 2019:

I.

„Umferðarlagabrot, með því að hafa aðfaranótt [...] september, ekið bifreiðinni [...], suður [...] með 148 km hraða á klukkustund, þar sem leyfður hámarkshraði er 70 km á klukkustund, en hraði bifreiðarinnar var mældur með sjálfvirkum eftirlitsbúnaði.

(Mál nr. [...])

Telst þetta varða við 2. mgr. 37. gr., sbr. 100. gr. umferðarlaga nr. 50/1987, sbr. nú 3. mgr. 37. gr., sbr. 95. gr. umferðarlaga nr. 77/2019.

II.

Líkamsárás, með því að hafa að kvöldi [...] nóvember í [...], veist að [...] E, kt. [...], og slegið hann nokkrum sinnum með krepptum hnefa í andlit með þeim afleiðingum að hann nefbrotnaði og hlaut 2 cm langan skurð undir vinstri augabrún, marðist beggja vegna á enni og báðum augnlokum og það kvarnaðist upp úr þremur tönnum í efri góm hans.

(Mál nr. [...])

Telst þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. umferðarlaga nr. 50/1987, sbr. nú 99. gr. umferðarlaga nr. 77/2019.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði játaði brot sín skýlaust í þinghaldi 7. janúar 2020. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Samkvæmt sakavottorði ákærða gekkst hann undir lögreglustjórasátt í október 2019 vegna umferðarlagabrots. Þá á ákærði að baki sakaferil í [...], eins og sakavottorð ríkislögreglustjóra [...] ber með sér, hefur m.a. sætt refsingu fyrir umferðarlagabrot. Ákærði hefur ekki áður sætt refsingu fyrir ofbeldisbrot eða ofbeldistengd brot.

Við ákvörðun refsingar er litið til játningar ákærða. Þá hefur hann viðurkennt bótaskyldu gagnvart brotaþola. Ákærði á augljóslega við alvarlegan áfengis og fíkniefnavanda að stríða. Samkvæmt 17. gr. almennra hegningarlaga er hann eftir sem áður ábyrgur gjörða sinna. Ekki hafa verið lögð fram gögn í málinu sem bera með sér að hann hafi tekist á við þennan alvarlega vanda.

Ákærði braut ítrekað gegn umferðarlögum með hraðakstri og akstri undir áhrifum ávana og fíkniefna. Varða þau brot sektum og sviptingu ökuréttar. Með brotum sínum samkvæmt I., II. og IV. kafla ákæru dagsettrar 3. desember 2019 og II. kafla ákæru dagsettrar 2. janúar 2020 braut ákærði gegn mikilvægum hagsmunum brotaþola en brot hans voru alvarleg og ásetningur einbeittur. Brot hans samkvæmt I. kafla fyrri ákæru voru sérlega vítaverð en brot samkvæmt þeim kafla, II. og III. kafla sömu ákæru beindust gegn brotaþola sem telst vera nákomin í skilningi 3. mgr. 70. gr. almennra hegningarlaga.

Með vísan til framangreinds þykir hæfileg refsing hans með vísan til 1.,3.,6. 7. gr. og 8. tl. 1. mgr. 70. gr. og 77. gr. almennra hegningarlaga vera 18 mánaða fangelsi. Til frádráttar refsingunni skal koma gæsluvarðhald ákærða sem hann hefur sætt óslitið frá [...]. október 2019.

Með vísan til lagaákvæða í ákæru er ákærði sviptur ökurétti í fjögur ár og fjóra mánuði frá birtingu dómsins að telja. Þá skal ákærði sæta upptöku á fíkniefnum og hníf eins og nánar greinir í dómsorði.

Af hálfu brotaþola A er gerð krafa um greiðslu skaðabóta með vísan til 26. gr. skaðabótalaga nr. 50/1993 vegna brota í tengslum við I. og III. kafla ákæru dagsettrar 3. desember 2019. Krafan samanstendur af kröfu um miskabætur að fjárhæð 1.500.000 krónur og skaðabótakröfu vegna eignaspjalla að fjárhæð 295.506 krónur. Ákærði viðurkennir bótaskyldu en mótmælti fjárhæð miskabóta sem of hárri. Hann gerði ekki athugasemdir við fjárhæð bóta vegna eignaspjalla. Fyrir þeirri kröfu liggja til grundvallar fullnægjandi gögn og verður hún samþykkt.

Brot ákærða gegn brotaþola samkvæmt I. kafla ákæru dagsettrar 3. desember 2019 voru eins og áður segir sérlega vítaverð. Engin sálfræðigögn voru lögð fram í málinu en brotin eru til þess fallin að valda brotaþola verulegri vanlíðan, óháð því hvort afleiðingar verða varanlegar eða ekki. Þykja hæfilegar miskabætur brotaþola vera 800.000 krónur. Ber ákærða því að greiða brotaþola 1.095.506 krónur auk vaxta eins og í dómsorði greinir.

Með vísan til 1. mgr. 235. gr. laga nr. 88/2008 skal ákærði greiða allan sakarkostnað, þar með talda málsvarnarþóknun skipaðs verjanda síns, S-kk-ef K-kk-ef K-kk-ef lögmanns, þóknun U-kk-ef A-kk-ef E-kk-ef og J-kk-ef M. B-kk-ef, tilnefndra verjenda ákærða vegna starfa þeirra á rannsóknarstigi, og kostnað vegna aksturs lögmanna. Þá skal ákærði greiða þóknun réttargæslumanns brotaþola, E-kvk-ef D-kvk-ef P-kvk-ef lögmanns, og útlagðan kostnað hennar samkvæmt framlögðum reikningi. Einnig skal ákærði greiða annan sakarkostnað málsins eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, X, sæti fangelsi í 18 mánuði. Til frádráttar refsingunni komi gæsluvarðhald sem ákærði hefur sætt frá [...]. október 2019.

Ákærði er sviptur ökurétti í fjögur ár og fjóra mánuði frá birtingu dómsins að telja.

Ákærði sæti upptöku á 3,23 g af kókaíni og hníf.

Ákærði greiði A 1.095.506 krónur auk vaxta skv. 1. mgr. 8. gr. laga nr. 38/2001 frá [...]. september 2019 til 12. janúar 2020 en með dráttarvöxtum samkvæmt 1. mgr. 6. gr. laga nr. 38/2001, frá þeim degi til greiðsludags.

Ákærði greiði málsvarnarlaun skipaðs verjanda síns, S-kk-ef K-kk-ef K-kk-ef lögmanns, 663.710 krónur og 12.540 krónur vegna aksturs, 105.400 króna málsvarnarþóknun U-kk-ef A-kk-ef E-kk-ef lögmanns, 400.582 króna málsvarnarþóknun J-kk-ef M. B-kk-ef lögmanns og 24.860 krónur vegna aksturs, 421.600 króna þóknun réttargæslumanns brotaþola, E-kvk-ef D-kvk-ef P-kvk-ef lögmanns, og 30.120 krónur vegna útlagðs kostnaðar hennar. Þá greiði ákærði 344.333 krónur í annan sakarkostnað.

S-kvk-nf H-kvk-nf (sign.)

421.600 króna þóknun réttargæslumanns brotaþola, E-kvk-ef D-kvk-ef P-kvk-ef lögmanns, og 30.120 krónur vegna útlagðs kostnaðar hennar. Þá greiði ákærði 344.333 krónur í annan sakarkostnað.

S-kvk-nf H-kvk-nf (sign.)